Magnus Carlsens verste tapsår
ARTIKKELEN ER OVER TRE ÅR GAMMEL Seks av 38 partier til nå i 2015 har endt med tap. Det er en tapsprosent på 15,8 – mer enn han har hatt i noen av årene før siden 2009. – Det er for tidlig å konkludere. Den dårlige statistikken har mye med at han var så veldig dårlig i Norway Chess, sier Peter Doggers til VG. Han er innholdsdirektør for nettsiden chess.com og en av verdens fremste sjakkeksperter. Magnus Carlsen spiller søndag kveld norsk tid sitt første parti i Sinquefield Cup i St. Louis, der han møter mange av de beste i verden.Her er tallene som viser at 2015 - til nå - har vært dårligere enn noen annen sesong siden gjennombruddet. Her er tapsprosent år for år: 2015: 15,8 2014: 10,9 2013: 6,5 2012: 2,0 2011: 6,7 2010: 14,8 2009: 6,8 Antall tap-antall partier pr. år (2015 til nå): 2015: 6 - 38 2014: 6 - 55 2013: 4 - 61 2012: 2 - 50 2011: 4 - 60 2010: 8 - 54 2009: 5 - 73– De første partiene i Sinquefield Cup vil gi oss et svar: Er Magnus tilbake? Hvis han er tilbake i sitt gamle jeg, var Norway Chess bare et enkelt feilskjær, mener Peter Doggers. Verdensmesteren gjorde en forferdelig turnering i Rogaland og ble bare nummer syv. Han hadde to seirer, tre remis og fire tap. – Han ble slått ut av det som skjedde i det første partiet, forklaringen ligger der, tror Doggers. Carlsen tapte etter en tidstabbe. Han var på vei mot seier i partiet mot Veselin Topalov, men hadde ikke satt seg inn i tidsreglene og tapte på tid.– Magnus var ikke seg selv etter det, mener Peter Doggers i chess.com. I Sinquefield Cup får Magnus Carlsen sjansen til revansj mot Veselin Topalov. Bulgareren er en av ni motstandere. På plass er også Carlsens motstander i de siste års VM-matcher, Viswanathan Anand. For å være best mulig forberedt har Carlsen de siste ukene ligget i treningsleir i USA, sammen med blant andre sin trener Peter Heine Nielsen. Også konkurrenten Levon Aronian var på treningsleiren. Nielsens fysiske fravær i Norway Chess betegnes av enkelte som en viktig grunn til problemene. Nå er dansken på plass i Sinquefield Cup. Nivået i St. Louis blir ekstremt høyt. For første gang er det fem spillere med over 2800 i rating i en turnering.
Sammenlignet med tidligere år har Magnus Carlsen (24) aldri tapt så mange partier, siden han slo gjennom i sjakkeliten, som har gjort til nå i 2015.